Termékek és szolgáltatások 2012-ben

Az EACI felelős az energiaügyekre, a vállalkozásra és innovációra (az öko-innovációt is beleértve), valamint a fenntartható árufuvarozásra vonatkozó uniós intézkedések irányításáért a következő uniós programok keretében: — a versenyképességi és innovációs keretprogram alábbi részei: második Intelligens Energia – Európa program (2007–2013), az Enterprise Europe hálózat projektjeinek irányítása és a hálózati tevékenységek ösztönzése, IPR-projektek és öko-innovációs kísérleti és piaci bevezetést célzó projektek, — az I. (2003–2006) és II. (2007–2013) Marco Polo program, — az első Intelligens Energia – Európa program (2003–2006). Intelligens Energia – Európa (IEE) Legfontosabb tevékenységek — Az Intelligens Energia – Európa (IEE) programmal kapcsolatban a 2012-es pályázati felhívásra 32 ország közel 4 000 szervezetétől 433 pályázat érkezett, amelyek közül a Hivatal összesen 67 pályázatnak ítélt oda támogatást, — a 2011-es pályázati felhívás esetében a 280 pályázat értékelése után a Hivatal 48 projekt esetében folytatott sikeres tárgyalást, — a Hivatal januárban 31 ország 780 résztvevőjével tartotta meg eddigi legnépszerűbb IEE információs napját. Ezen túlmenően a Hivatal 21 további információs napon vett részt a tagállamokban. Több mint 1 300, az IEE címére érkező megkeresést válaszoltak meg, 80 %-ukat öt napon belül. Öko-innováció Az öko-innovációt a versenyképességi és innovációs keretprogram (CIP) különböző típusú intézkedések keretében támogatja (pénzügyi eszközök, tagállami és regionális szereplők hálózatai, kísérleti és piaci bevezetést célzó projektek). A Hivatal megbízást kapott az öko-innovációs kísérleti és piaci bevezetést célzó projektek irányítására, amelyhez a 2008–2013-as időszakra körülbelül 200 millió EUR összegű költségvetéssel rendelkezik. A Hivatal 2012-ben az alábbi területekre összpontosított: — a 2011-es pályázati felhívások lebonyolításának lezárása: 2012. november végére a tárgyalások lezárultak, 47 szerződést megkötöttek. — új pályázati felhívások: a pályázati felhívás 2012 áprilisában indult és szeptemberben zárult, a felhívásra 284 pályázat érkezett be. A központi értékelésre 2012. november 19. és december 7. között került sor. — a program keretében első alkalommal az év novemberében Brüsszelben került sor öko-innovációs nap megszervezésére, több mint 200 résztvevővel. Az Enterprise Europe hálózat által használt egyik eszköz segítségével üzleti kapcsolatépítő esemény megszervezésére került sor, amelynek révén a résztvevők, mint pl. gyártók, marketingszakértők, értékesítők, innovációs szakemberek, véleményformálók stb. között 120 találkozóra került sor Európa szerte. Marco Polo program Legfontosabb tevékenységek — a Marco Polo programmal kapcsolatos, júniusban megrendezett európai információs nap 172 résztvevőt vonzott (és 115 további résztvevő követte az internetes közvetítést). Ehhez kapcsolódóan legalább 36 kétoldalú megbeszélést megszervezésére került sor a Marco Polo potenciális kedvezményezettjeivel, — a 2012-es pályázati felhívás június 20-án került közzétételre és október 19-én zárult le. Összesen 54 pályázat érkezett be. Az előzetes értékelés november 19. és 27. között zajlott le, — a 2011-es pályázati felhívás esetében az 50 beérkezett pályázat közül a Hivatal 18 projekt esetében folytatott sikeres tárgyalást; Az odaítélési határozatot július 20-án fogadták el (a Mobilitáspolitikai és Közlekedési Főigazgatóság általi jóváhagyást követően), — a folyamatban levő projektek irányítása: 32 projektre vonatkozóan 35 helyszíni ellenőrző látogatásra került sor. Az EIP program – Enterprise Europe hálózat A programban több mint 600 partnerszervezet vesz részt 50 országban, köztük az EU 27 tagállamában. A Hivatal a 92 szerződéssel (egyedi támogatási megállapodással) kapcsolatos projektirányítási feladatain és az IPeuropAware projekten kívül az Enterprise Europe hálózat működtetésével, illetve a hálózati partnerek közötti interaktív kommunikációt szolgáló informatikai eszközök és adatbázisok kezelésével is foglalkozik. 2012 során a hálózat fokozatosan új informatikai rendszert („Merlin”) vezetett be, ezzel is előkészítve a 2013-ban történő teljes átállást.